شەفەق نیوز/ ئیلۆن ماسک وەڕیەوبەر کۆمپانیای "تسیلا" وت: ئەوەسا ئەو بلۆکە لەبان هەژمار دۆناڵد ترامپ سەرۆک وەرین ئەمریكا لاوەێد.
ماسک وەی دویاییە وەبایی ٤٤ ملیار دۆلار دەسنابان "تویتەر " و ناو "دامەزرێنەر ئازادی قسەکردن" بڕیە باڵای خوەی.
ماسک لە دیداریگ وەگەرد رووژنامەی "فاینشیناڵ تایمز" وت: ئەو بڕیارە لەلایەن "تویتەر" هەڵە بوی.
بەسیان هەژمار ترامپ ک ٨٨ مەلیۆن وەشوینکەفتن داشت، هیشت زوان سەرەکی ترامپ بیدەنگ بوود ک لە ماوەی وەرجە کۆتایی ماوەی سەرۆکایەتیی وەکاری هاوردیاد.
دویای رویداوەیل ئاژاوە لەناو بینای کۆنگریس ئەمریکی، هەژمار تویتەر ترامپ وەیەکجاری بەسیا.
